เกอบายา

เกอบายา (มลายูและ) เป็นเครื่องแต่งกายส่วนบนแบบดั้งเดิมที่ผู้หญิงสวมใส่กันในเอเชียตะวันออกเฉียงใต้ โดยเฉพาะในประเทศบรูไน, อินโดนีเซีย, มาเลเซีย, สิงคโปร์ และภาคใต้ของไทย นอกจากนี้ยังมีผู้สวมใส่ในภาคใต้ของฟิลิปปินส์

เกอบายาเป็นเสื้อผ้าส่วนบนที่เปิดส่วนหน้า โดยทั่วไปทำจากผ้าเนื้อเบา เช่น ผ้าไหม, ผ้าฝ้าย, ผ้าโปร่ง หรือลูกไม้ และบางครั้งตกแต่งด้วยงานปัก ด้านหน้าติดกระดุมหรือเข็มกลัด ส่วนผ้าที่ใช้นุ่งด้านล่างเรียกว่าโสร่ง, เกิมเบิน หรือไกน์ซึ่งเป็นผ้าผืนยาวที่พันและสอดไว้รอบเอวหรือใต้รักแร้ อาจทำจากผ้าบาติก, อีกัต, ซงเก็ต หรือเตอนุนก็ได้

เกอบายาได้รับการรับรองให้เป็นชุดประจำชาติและสัญลักษณ์แฟชั่นของอินโดนีเซียอย่างเป็นทางการ แม้ว่าชุดนี้ชาวชวา, ซุนดา และบาหลีจะนิยมสวมใส่มากกว่าก็ตาม ในประเทศมาเลเซีย, สิงคโปร์ และบรูไน ชุดนี้เป็นหนึ่งในชุดชาติพันธุ์ โดยเฉพาะในชุมชนมลายูและเปอรานากัน เครื่องแต่งกายแบบครบชุดนี้เรียกกันในภูมิภาคนี้ว่า "ซารงเกอบายา" () รูปแบบของซารงเกอบายาจะแตกต่างกันไปตามแต่ละพื้นที่ในแต่ละภูมิภาค

เกอบายากลายเป็นสัญลักษณ์แฟชั่นอย่างหนึ่งในเอเชียตะวันออกเฉียงใต้ โดยสายการบินประจำชาติของเอเชียตะวันออกเฉียงใต้หลายแห่งนำเครื่องแต่งกายแบบดั้งเดิมมาใช้เป็นเครื่องแบบของพนักงานต้อนรับหญิงบนเครื่องบิน เช่น สิงคโปร์แอร์ไลน์, มาเลเซียแอร์ไลน์, รอยัลบรูไนแอร์ไลน์ และการูดาอินโดนีเซีย

ดูเพิ่ม

 เครื่องแต่งกายประจำชาติอินโดนีเซีย
 วัฒนธรรมอินโดนีเซีย
 วัฒนธรรมมาเลเซีย
 วัฒนธรรมสิงคโปร์
 วัฒนธรรมชวา
 ไทง์มะเต้น

หมายเหตุ


อ้างอิง


แหล่งข้อมูลอื่น

Indonesian Textiles
Reading The Kebaya 
Variety Indonesian Kebaya 


หมวดหมู่:เครื่องแต่งกายอินโดนีเซีย
หมวดหมู่:ประวัติศาสตร์เครื่องแต่งกายของชาวเอเชีย
หมวดหมู่:สัญลักษณ์ของประเทศอินโดนีเซีย
หมวดหมู่:มรดกภูมิปัญญาทางวัฒนธรรมของประเทศไทย
หมวดหมู่:มรดกภูมิปัญญาทางวัฒนธรรมของประเทศอินโดนีเซีย
หมวดหมู่:มรดกภูมิปัญญาทางวัฒนธรรมของประเทศมาเลเซีย
หมวดหมู่:มรดกภูมิปัญญาทางวัฒนธรรมของประเทศสิงคโปร์
หมวดหมู่:มรดกภูมิปัญญาทางวัฒนธรรมของประเทศบรูไน
หมวดหมู่:มรดกภูมิปัญญาทางวัฒนธรรมของมนุษยชาติ